આખી ફિલ્મમાં દિમાગ વગરની હરકતો કર્યા કરતા કલાકારોમાંથી કોઈ જ કન્વિન્સિંગ નથી લાગતું, સૌથી વધુ શર્મન જોષી. બેડરૂમ-સીન વખતે એ બિચારાના ચહેરા પર સતત એવા જ હાવભાવ દેખાય છે જાણે કહેતો હોય કે ‘મુજ સીધાસાદા ગુજરાતી બ્રાહ્મણ પાસે તમે આ કેવું-કેવું કરાવો છો?’ હા, જોકે ઇન્ટેન્સ દૃશ્યોમાં શર્મનને જોવો ગમે છે એટલું સ્વીકારવું પડે. બીજી એક ગુજ્જુ ગર્લ ડેઇઝી શાહ પણ એવા બેડરૂમચીંધ્યા માર્ગે જ છે. સલમાન ખાનની જૂની ડુપ્લિકેટ કૅટરિના એવી ઝરીન ખાનની ફ્લૅટ ઍક્ટિંગ કરતાં એના છજા જેવા હોઠ વધુ ઇરિટેટ કરે છે. જ્યારે ટૅટૂની દુકાન ધરાવતો કરણ સિંહ ગ્રોવર આ ફિલ્મમાં જેટલો દારૂ પીએ છે એટલું તો અત્યારે ચેન્નઈમાં પાણી પણ નહીં ભરાયું હોય (વળી ફિલ્મમાં તેની બીમારી વિશે જાણશો તો કપાળ કૂટશો).